b'\n_START_ARTICLE_\nOsovni\xc5\xa1ka jama\n_START_PARAGRAPH_\nOsovni\xc5\xa1ka jama je kra\xc5\xa1ka jama, ki so jo odkrili leta 2001 pri razstreljevanju skal v kamnolomu na Pijovci. Ker se kamnolom nahaja v vzhodnem delu Slovenije, je to zanimiv in redek pojav za to obmo\xc4\x8dje. Jame so raziskali strokovnjaki iz jamarskega kluba \xc4\x8crni galeb iz Prebolda. Kasneje se je lastnik odlo\xc4\x8dil, da se vhodi zasujejo in sedaj jama ni dostopna ter se uporablja kot kamnolom. Ko je bila jama odprta v aprilu 2001, je bilo veliko kapnikov uni\xc4\x8denih in ukradenih._NEWLINE_Jama je nastala v srednjem miocenu. Globoka je 18 metrov, dolga pa 290 metrov in je s tem najdalj\xc5\xa1a jama v vzhodnem delu Slovenije. Rovi so ve\xc4\x8dinoma orientirani v smeri severozahod-jugovzhod.'